मालदीव में सुरक्षित हैं सभी भारतीय : उच्चायोग  
मालदीव में सत्ता परिवर्तन के बाद भड़की हिंसा के बीच यहां रह रहे सभी भारतीय सुरक्षित हैं। मालदीव में करीब 29 हजार भारतीय रहते हैं।
मालदीव में सत्ता परिवर्तन के बाद भड़की हिंसा के बीच यहां रह रहे सभी भारतीय सुरक्षित हैं। मालदीव की करीब तीन लाख की आबादी में एक बड़ी तादाद भारतीय लोगों की है। मालदीव में करीब 29 हजार भारतीय रहते हैं, जिनमें से करीब 22 हजार राजधानी माले में रहते हैं। भारतीय उच्चायोग के सूत्रों ने बताया कि उन्हें भारतीयों की परिसंपत्ति को नुकसान पहुंचाए जाने की कोई खबर नहीं मिली है।
इस बेहद खूबसूरत देश में राष्ट्रपति मोहम्मद नशीद के इस्तीफे और नए प्रशासन के सत्ता ग्रहण करने के बाद हिंसा भड़क उठी थी। उच्चायोग के एक अधिकारी ने कहा, ‘‘स्थानीय लोग भारतीयों का सम्मान करते हैं। कई भारतीय यहां पर पढ़ाते हैं या डॉक्टर हैं।’’ सूत्रों ने बताया कि विदेशी और पर्यटक इस हिंसा के लक्ष्य नहीं हैं।    

इस बेहद खूबसूरत देश में राष्ट्रपति मोहम्मद नशीद के इस्तीफे और नए प्रशासन के सत्ता ग्रहण करने के बाद हिंसा भड़क उठी थी। उच्चायोग के एक अधिकारी ने कहा, ‘‘स्थानीय लोग भारतीयों का सम्मान करते हैं। कई भारतीय यहां पर पढ़ाते हैं या डॉक्टर हैं।’’ सूत्रों ने बताया कि विदेशी और पर्यटक इस हिंसा के लक्ष्य नहीं हैं।